Ungal, ihi, d tawsit taseklant ur nettwassen ara deg tsekla tamensayt, d tawsit i d-newwi seg tsekla tabarranit, d ayen d-ilulen seg tira d-yellan ɣef unsay, yettwaḥsab d abrid n uzgar deg tsekla timawit ɣer tsekla tirawit. D asurif amezwaru d beṭṭu n tewsatin timensayin. Tawsitagi, txulef akk tiwsatin yellan deg tsekla tamensayt ama deg talɣa ama deg yisental « d tidet tawsit-agi deg wayen yerzan lasel d cbaḥa-ines, temgarred ɣef yidrisen d tewsatin n tsekla tamensayt, tamezwarut deg tira, deg tis snat lqella n wassaɣ n umcabeh d tewsatin n tsekla tamensayt10 ».